Асен Босев
Красавец

chitanka.info

Имам си играчка зайче,

дар от милото ми майче.

Гумено е то — не тича.

Като мен не се облича.

Топли дрешки то си няма,

затова помолих мама

панталон да му ушие

и качулка, че с уши е.

Копчета заших сама,

че сама съм у дома.

Зайчето от радост скача —

пъстро е като кълвача.

Ей го пременено вече

с панталонче и елече.

Нагласих му и ръкавеца —

погледнете ми красавеца!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.